Center za razvojno nevroznanost

Vodja: prof. dr. David Neubauer

**Katedra za nevrologijo, MFUL**

**NVO: Ustanova za otroško nevrologijo**

Zaloška 4, Ljubljana

Center za razvojno nevroznanost omogoča povezavo vseh različnih specialnosti na tem področju in združuje različna izobraževanja in vodenje podiplomskih šol, delavnic in mednarodnih srečanj, izdajanje strokovnih, znanstvenih in laičnih publikacij, sodelovanje z nevladnimi organizacijami in ustanovami ter sodelovanje v mednarodnih projektih, še zlasti v okviru EU (raziskovalnih in nevladnih), kar je predvsem naloga NVO: Ustanove za otroško nevrologijo.

S tem je tudi omogočeno sodelovanje različnih strokovnjakov in strokovnjakinj v različnih raziskovalnih projektih in procesu izobraževanja, ki bi lahko poenotilo vse različne profile na tem precej enotnem področju. Prav tako je s tem omogočena akademska kariera nekaterim visoko izobraženim strokovnjakom in strokovnjakinjam, ki sedaj niso vključeni v ta proces.

Cilj Centra je torej v multidisciplinarnem izobraževalno-raziskovalnem delu na področju razvojne nevroznanosti, ki enakopravno vključuje različne strokovne profile (poleg zdravnikov tudi psihologe, biokemike, fizioterapevte in delovne terapevte) in jim omogoča tudi akademska napredovanja. Prav tako lahko center omogoča akademsko izobrazbo nekaterim zunanjim sodelavcem, ki so sicer vključeni v raziskovalno delo in izobraževanje, vendar zaradi tega ker ne pripadajo nobeni izobraževalni instituciji, ne morejo dosegati ustreznih akademskih ciljev (trenutno sta prijavljena dva doktoranta s Hrvaške s področij nevrofizioterapije in delovne terapije).

**Izobraževanje**

Podiplomski študij otroške nevrologije z mednarodno udeležbo (3-semestrski podiplomski študij – Diploma o posebnih znanjih SZD)

Mednarodne delavnice in simpoziji (ŽM simpozij, september 2018, Epi simpozij november 2018, CanPaed simpozij januar 2019)

Izobraževanje – tečaji iz pediatrične elektroencefalografije

Mednarodni poletni tečaji in delavnice s področja epilepsije, v sodelovanju z Ligo proti epilepsiji

Doktorski študij Biomedicina, MFUL (izbirni predmeti: *Nevrologija zgodnjega razvojnega obdobja in nevrointenzivna diagnostika in zdravljenje*; *Redke nevrometabolne in nevrodegenerativne bolezni v razvojnem obdobju* in *Motnje dihanja v spanju in s tem povezane motnje spanja v razvojnem obdobju*)

Podiplomski študij in doktorski študij: Nevroznanost, Sveučilište u Zagrebu i Hrvatski Inštitut za Istraživanje Mozga, Rebro, Zagreb, Hrvaška (v sodelovanju z akad. prof. Ivico Kostovićem in njegovim timom)

Kognitivna nevroznanost - magistrski študij, MFUL (prof. Zvezdan Pirtošek)

Magistrski študij Kognitivna znanost na Univerzi v Ljubljani je del mednarodnega študijskega konzorcija Middle European Interdsciplinary Master Programme in Cognitive Science (MEi: CogSci). Študij je zasnovan interdisciplinarno in poteka štirih fakultetah, med drugim na Medicinski fakulteti, kjer se izvajajo predmeti Kognitivna nevroznanost 1 in 2 ter *Seminars in Clinical Neuroscience* za tuje študente, ki pridejo v Ljubljano na obvezno izmenjavo. Poleg tega imajo lahko študenti sodelujejo pri raziskovalnih projektih, ki se izvajajo na Medicinski fakulteti, in s tem pridobijo izkušnje ter kompetence, potrebne na področju raziskovalnega dela. Študentje imajo s tem dostop do najsodobnejših tehnologij na področju nevroznanosti, kot so elektroencefalograf, transkranialni magnetni stimulator in magnetno-resonančni tomograf. Cilj študija je izšolati a) raziskovalce na področju kognitivne znanosti kot samostojne vede, b) strokovnjake, sposobne povezovalnega dela pri interdisciplinarnih projektih in c) strokovnjake, ki so sposobni sintetizirati dognanja kognitivne znanosti ter jih aplicirati na specifičnih področjih.